cyanic-selkie/wikianc huggingface dataset:
Тисовица
Население
Во век, Тисовица било село во Скопската каза на Отоманското Царство. Според статистиката на Васил К’нчов („Македонија. Етнографија и статистика“) од 1900 година, Тисовица била населена со 120 жители Албанци. Тисовица е село со 173 жители во 1961 година, а во 1994 година во селото живееле само сто и двајца жители.
Според пописот од 2002 година, селото Тисовица имало 53 жители, сите Албанци.
Селото низ годините имало мнозинско албанско население и освен малиот број на Турци (како и двајца Македонци во 1991 г.), во селото не се сретнуваат позначајни промени низ времето во поглед на етничката состојба.
Според последниот попис од 2021 година, во селото живееле 10 жители, од кои 1 Македонец и 9 Албанци.
Родови
Моментално, во селото се преостанати само албански семејства, иако во селото во минатото било населено и од македонски родови.
Самоуправа и политика
Во периодот 1952-1955, селото било во рамките на тогашната Општина Зелениково, во која покрај селото Тисовица, се наоѓале и селата Вражали, Станица Зелениково, Градовци, Гумалево, Дејковац, Добрино, Зелениково, Ново Село, Орешани, Пакошево, Палиград, Смесница, Страхојадица и Таор. Во периодот 1950-1952 година селото влегувало во рамките на тогашната Општина Гумалево, во која влегувале селата Гумалево, Дејковац, Добрино и Тисовица.
Иселеништво
Се знае дека од Албанците се преселиле 21 албанска куќа, главно во Скопје (15 к.), во Еленоводица или Бузалково кај Велес, потоа во Морани и Студеничани во течението на Маркова Река. Двете иселени куќи во Еленоводица и една куќа во Морани се огранок на родот Џине.
Hideout
Групата Hideout, е оформена на 14 февруари 2010 година.
Историја
Секој од членовите доаѓа со различна музичка позадина, а сепак создаваат конгломерат кој протекува преку флуидна музичка манифестација во домен на алтернативата, насочени кон канализирање на своите инспирации преку јазикот на Post metal звукот. Post metal правецот во својата суштина ги асимилира жанровите пост рок, хеви метал, и шугејзинг. Овој тренд во рок-музиката изникнува од независната underground музика од осумдесеттите години на минатиот век, а својата афирмација ја стекнува во деведесеттите години. Hideout, под настрешникот на алтернативниот рок допира до социјалниот општествен контекст и регионалните етнички изворишта. Нивните настојувања се канализирани во смисол на проминиенција на алтернативата под нашето балканско небо, а можеби со досег до понатамошните граници. Културолошкиот аспект кој е доволно возбудлив на овие простори, ги провоцира да дадат свој придонес во афирмирање на слободата на творењето и во претпоставување на дистинкциите од нивоата на шундот и кичот, сè до квалифицираните досегнувања на подродовите во алтернативната музика. Свежата крв на овие дваесетгодишници е доволно силна да се движи по ентузијацтички крвоток кој ќе прелее преку маргините на конвенционалното. Open-mind идеологијата на Hideout може да се отчита веќе на првоиздадениот албум „Парадоксиа“ (Paradoxia), кој беше промовиран на 25. 06. 2012 во клубот MCM, во Скопје. Подготовките за студиска обработка на вториот албум се отпочнати, а го очекуваме следната 2013 година. Впечатливите настапи на оваа група може да ги забележиме на фестивалите „Пиволенд 2010“ во Скопје, „Вевчански карневал 2011“ во Вевчани, кумановскиот „Picnik Rock Fest 2012“ како и освоеното прво место на „Образовно рандеву 2010“ во Прилеп. Настапите во клубови ширум Македонија и покрај тоа што се од исклучително значење за групата и фан-базата, сепак нема да ги набројуваме. Желбата за музицирање и афирмација на препознатливиот звук на Hideout ќе ги поведе на турнеја низ повеќе локации низ нашата земја, каде секако се планираат перформанси со особени подготовки. Предизвикот на аплицираните вредности кон нивната творба: жестоко и конокластична, анти- комерцијална и спротивставена на водотечението ќе ви донесе музика ослободена од врамувања, а блиска до вашите пориви. Поезијата на овој алтернативен бенд се допира до клучните општествени преокупации, колку и до апстрактното, како рефлексија на социјалните текови, депресијата, енвироментализмот, можеби дури до апстракт за дефинирање на суштината на проблемот.
Албуми
„Paradoxia“ е првиот албум на Hideout снимен во 2012 година, музиката е на Hideout, текстот на Давид Димовски во асоцијација со Горан Ристевски.
Грисел
Грисел или Гриџали (Αγκαθιά, Анкатија, до 1926 година: Γκριτζάλη, Гриџали ) — село во Солунско, Егејска Македонија, дел од денешната Општина Гида, во Централна Македонија, Грција.
Географија и местоположба
Селото се наоѓа на десетина километри јужно од градот Гида, крај самиот главен пат што води од Гида за Катерина, на надморска височина од 20 метри.
Сместено е во областа Урумлак, на десниот брег на реката Бистрица.
Историја
Уште од постаро време, селото било населено со македонско, но погрчено население.
Стопанство
Околу селото се наоѓаат плодни обработливи површини кои делумно се наводнуваат, поради што носат големи приноси. Поради ова, голем дел од населението се занимава со земјоделство.
Население
Во 1900 година според Васил К’нчов („Македонија. Етнографија и статистика“) во Грисел живееле 150 Македонци христијани. По податоци на секретарот на Бугарската егзархија, Димитар Мишев („La Macédoine et sa Population Chrétienne“) во 1905 година во Грисел (Grissel) живееле 150 Македонци.
Иако и К’нчов и Бранков го споменуваат селото со 150 жители, веројатно било многу поголемо, бидејќи за време на пописот во 1913 година било забележано со 571 жител. Во 1920 година во Грисел биле регистрирани 565 жители, во 1928 година 677, од кои само 12 бегалци, во 1940 година 858, во 1951 година 1.105, во 1961 година 1.303, во 1971 година 1.221, во 1981 година 1.447, а во 1991 година 1.459 жители. Како што може да се забележи и од статистиката, селото е во постојан раст на населението, поради добрите услови за развој на земјоделството.
Во пописот спроведен во 2001 година, селото било попишано со 1.350 жители. Во најновиот спроведен попис од 2011 година во Грција, селото било забележано со 1.270 жители.
Самоуправа и политика
Селото припаѓа на општинската единица Мелик со седиште во истоименото село, која припаѓа на поголемата општина Гида, во округот Иматија. Воедно, селото е дел од општинскиот оддел Грисел, во кој покрај Грисел влегува и селото Трихлево.
Пеќска лига
Пеќската лига (албански: Lidhja e Pejës) била политичка организација која била основана во градот Пеќ, тогаш територија на Косовскиот вилает во Османлиското Царство. Лигата била основана на 29 јануари 1899 година. и како главен водач бил Хаџи Зека, еден од припадниците на Призренската лига.
Цел
Пеќската лига имала слични амбиции како Призренската лига односно обединување на сите вилаети каде живее албанско население во еден поголем вилает со поголема автономија. Освен Косовскиот, Скадарскиот, Битолскиот и Јанинскиот вилает, Пеќската лига се залагала за вклучување во својот состав и на Солунскиот вилает.
Распуштање
Лигата својата дејност ја завршила во 1900 година по вооружениот судир со османлиските сили. Зека бил убиен од страна на српски агент во 1902 година.
Самоков (Србиново)
Самоков — археолошко наоѓалиште во гостиварското село Србиново. Претставува средновековна рударска населба. Се наоѓа на 3,3 км западно од селото, во непосредната близина на утоката на Падалишка во Србиновска Река, во подножјето на Ѓоновичко Кале, каде се среќава згура од топена железна руда, како и грамади од кршен камен, покривни ќерамиди и остатоци од интензивна обработка на железна руда. Топонимот упатува на ковачница.
Бернер Ау
Бернер Ау е река во Хамбург, Германија.
Џамија (Асамати)
Џамија (Асамати) — главна и единствена џамија во селото Асамати, во Општина Ресен, Македонија.
За првпат, во Асамати била изградена џамија во 2004 година. Претходно во селото немало никогаш џамија.
Се кажува дека верниците од ова село своите духовни потреби ги задоволувале во џамијата на селото Грнчари, а дел од нив им припаѓаат на дервишката секта бекташи, кои не посетуваат џамии. Муслиманските гробишта се во месноста Мемедица, северно од селото.
Принципи на банкарско работење
Принципи на банкарското работење се: принцип на ликвидност, принцип на сигурност и ефикасност на вложувањата, принцип на рентабилност и принцип на транспарентност.
Принцип на ликвидност
Банката, по правило, работи и располага со туѓи извори на средства, како што се депозити на претпријатијата, штедни влогови на населението, користени кредити за ликвидност од домашни банки, користени странски кредитни линии, прибирани средства врз основа на издадени сопствени хартии од вредност и сл.
Поаѓајќи од структурата на активата, според степенот на ликвидност, може да се разликуваат следните категории на ликвидна актива:
Меѓутоа, при оценка на ликвидоносната позиција на банката не е доволно да се има предвид само брзината и можноста на активата на банката за генерирање на готовина, туку и можноста на банката за нејзино задолжување. Класичното правило вели дека краткорочните пласмани треба да бидат покриени со краткорочни извори на ликвидност, додека пак долгорочните депозити треба да служат за одобрување на долгорочни кредити. Меѓутоа, банкарската практика покажува дека ова правило не мора во целост да се почитува и свесно се отстапува од истото, при што се врши т.н. рочна трансформација на средствата и обврските на банката. Ова произлегува оттаму што без оглед на тоа што депозитите по видување во секој момент можат да се повлечат од банката, сепак искуствените сознанија покажуват дека секогаш се задржува еден ден од овие средства на сметките на банката, кои имаат карактер на стабилни депозити.
Почитувањето на принципот на ликвидност од страна на банката е неопходно заради обезбедување стабилно и сигурно банкарско работење. Во таа насока, секоја банка е должна:
Циклохексан
Циклохексан е циклоалкан со молекулска формула C6H12. Циклохексанот е неполарен. Циклохексан е безбојна, запалива течност со специфичен мирис на детергент, кој потсетува на производи за чистење (во кои понекогаш се користи). Циклохексан главно се користи за индустриско производство на адипинска киселина и капролактам, кои се прекурсори на најлон.
Принципи на банкарско работење
Принцип на сигурност и ефикасност во вложувањето
Почитувањето на овој принцип најмногу доаѓа до израз при одоборување на кредити на комитентите. За да не дојде во ситуација, банката да не може да ги наплати своите побарувања, водејќи се од принципот на сигурност, таа презема низа мерки и активности за оценка на кредитната способност на својот комитент.
Оценката на кредитната способност на комитентот се заснова на следните пет елементи:
Блаж Слишковиќ
Слишковиќ беше наречен "Балканскиот Марадона". Во јули 2011 година, француската фудбалска суперѕвезда Зинедин Зидан го напомена Слишковиќ како една од неговите идоли во времето кога тој созревал. Исто така Зидан изјави дека тој треба да биде вклучен во "Најдобрите 11 на сите времиња" на Марсеј. Слишковиќ е познат и по прекрасните голови од корнер.
Принципи на банкарско работење
Принцип на сигурност и ефикасност во вложувањето
Принципот на ефикасност во вложувањето е тесно поврзан со принципот на сигурност и се состои во настојувањето на банката да ги насочи своите финансиски пласмани кон оние субјекти за кои се очекува да постигнат најдобри резултати, најголемо производство, рентабилност и продуктивност. И овој принцип, како и принципот на сигурност се заснова на преземање низа мерки и активности со кои се оценува кредитната способност на комитентот.
Блаж Слишковиќ
Во периодот од 2002 до 2006 тој бил селектор на Репрезентацијата на Босна и Херцеговина
Циклохексан
Циклохексил (C6H11) е алкил супституент на циклохексан и е скратено Cy.
Модерно
На индустриско ниво, циклохексанот се произведува со хидрогенирање на бензен во присуство на катализатор на Raney никел. Производителите на циклохексан сочинуваат приближно 11,4 % од глобалната побарувачка за бензен. Реакцијата е многу егзотермна, со ΔH(500 K) = -216,37 kJ/mol. Дехидрогенирањето започнува значително над 300 °C, што ја одразува поволната ентропија за дехидрогенизацијата.
Порано
За разлика од бензенот, циклохексанот не се наоѓа во природните ресурси како што е јагленот. Поради оваа причина, раните истражувачи ги синтетизираа нивните примероци од циклохексан.
Неуспех
Изненадувачки, нивните циклохексани вриеле повисоко за 10 °C од хексахидробензенот или хексанафтенот, но оваа загатка била решена во 1895 година од страна на Марковников, Н.М. Кишнер и Николај Зелински кога ги преназначија „хексахидробензенот“ и „хексанафтенот“ како метилциклопентан, резултат на неочекувана реакција на преуредување.
Успех
Во истата година, Е. Хаворт и В.Х. Перкин Џуниор (1860–1929) го подготвил преку Вурцова реакција на 1,6-дибромохексан.
Реакции и употреба
Иако е прилично нереактивен, циклохексанот се подложува на каталитичка оксидација за да произведе циклохексанон и циклохексанол. Мешавината циклохексанон-циклохексанол, наречена „КАА масло“, е суровина за адипинска киселина и капролактам, прекурсори на најлон. Годишно се произведуваат неколку милиони килограми циклохексанон и циклохексанол.
Се користи како растворувач во некои марки на корективна течност. Циклохексан понекогаш се користи како неполарен органски растворувач, иако n-хексан е пошироко користен за оваа намена. Често се користи како растворувач за рекристализација, бидејќи многу органски соединенија покажуваат добра растворливост во топол циклохексан и слаба растворливост на ниски температури.
Циклохексанот исто така се користи за калибрација на инструменти за калориметрија за диференцијално скенирање (DSC), поради пригодната транзиција на кристал-кристал на -87,1 °C.
Пареата на циклохексан се користи во вакуумски карбуризирачки печки, во производството на опрема за термичка обработка.
Конформација
Прстенот на рабовите со 6 темиња не одговара на обликот на совршен шестоаголник. Конформацијата на рамен 2D шестоаголник има значително напрегање на аголот бидејќи неговите врски не се 109,5 степени; торзионото напрегање исто така би било значително бидејќи сите врски би биле затемнети врски. Затоа, за да се намали торзионото напрегање, циклохексанот усвојува тродимензионална структура позната како конформација на стол, која брзо меѓусебно се конвертира на собна температура преку процес познат како превртување на столот. За време на превртувањето на столот, се среќаваат уште три меѓусебни конформации: полустол, кој е најнестабилна конформација, постабилна конформација на чамец и чамец со извртување, кој е постабилен од чамец, но сепак многу помалку стабилен од стол. Стол и чамец со извртување се енергетски минимум и затоа се усогласени, додека полустол и чамец се преодни состојби и претставуваат енергетски максими. Идејата дека конформацијата на столот е најстабилната структура за циклохексан за прв пат била предложена уште во 1890 година од Херман Саксе, но дури многу подоцна добила широко прифатено. Новата конформација ги става јаглеродите под агол од 109,5°. Половина од водородите се во рамнината на прстенот (екваторијална), додека другата половина се нормални на рамнината (аксијална). Оваа конформација овозможува најстабилна структура на циклохексан. Постои уште една конформација на циклохексан, позната како конформација на брод, но таа меѓусебно се претвора во малку постабилна формација на стол. Ако циклохексанот е моно-супституиран со голем супституент, тогаш супституентот најверојатно ќе се најде закачен во екваторијална положба, бидејќи ова е малку постабилна конформација.
Циклохексанот има најмал агол и торзионо напрегање од сите циклоалкани; како резултат на тоа, циклохексан се смета за 0 во вкупниот прстенов напор.
Цврсти фази
Циклохексан има две кристални фази. Високотемпературната фаза I, стабилна помеѓу 186 K и точката на топење 280 K, е пластичен кристал, што значи дека молекулите задржуваат одреден степен на ротациона слобода. Втората е фаза II со ниска температура (под 186 К). Две други нискотемпературни (метастабилни) фази III и IV се добиени со примена на умерени притисоци над 30 MPa, каде што фазата IV се појавува исклучиво во деутериран циклохексан (примената на притисок ги зголемува вредностите на сите преодни температури).
Овде Z е единиците на структурата на броеви по единица ќелија; константите на единицата ќелија a, b и c беа измерени на дадената температура T и притисокот P.
Знаменосец
Знаменосец или архаично бајрактар  — лице чија функција е да носи копје на коe е прикачено знаме, со цел да го изложи за време на битка, парада, церемонија или манифестација. Знаменосецот може да биде пеш или на коњ и обично е во предниот дел на формацијата. Може да е опкружен со луѓе кои формираат заштита на знамето.
Знаменосецот го држи копјето со една или две раце, и често во тоа му помага дршка во која ја сместува основата и која е прикачена на седлото (во случај на јавач) или на појас, каиш или лента преку рамо (во случај на пешак). Оваа опрема може да биде изработена од различни материјали, како кожа, најлон или која било друга ткаенина.
Метафорично, знаменосец може да биде и личност која се смета за најрепрезентативна за некој правец на мислата, па дури и продавница или производ што се смета за примарен во мрежата.
Спорт
За време на одредени спортски настани, знаменосецот ја води националната делегација. Ова е особено случај за време на церемониите на отворање на Олимписките игри од 1912 година. Ова генерално се гледа како признание на лицето назначено да ја претставува нивната земја.
Blondie (група)
Blondie е американска рок група, која заедно ја основале пејачката Деби Хари и гитаристот Крис Стајн. Групата била пионер во американската њу вејв сцена во средината на 1970-тите во Њујорк. Нивните први два албума содржеле многу елементи на панк и њу вејв, и иако биле многу успешни во ОК и Австралија, Блонди до објавувањето на Parallel Lines во 1978 година во САД се сметала за андерграунд група. Во текот на следните четири години, групата имала неколку хит песни како: „Heart of Glass“, „ Call Me“, „Atomic“, „The Tide Is High“ и „Rapture“. Групата станала препознатлива по својата сложена мешавина на музички стилови, меѓу кои имало и елементи од диско, поп, реге и рана рап музика.
Блонди се распаднала во 1982 година по објавувањето на својот шести студиски албум, The Hunter. Деби Хари, откако паузирала неколку години за да се грижи за нејзиниот партнер Крис Стајн, кому му бил дијагностициран пемфигус, ретка автоимуна болест на кожата, продолжила со соло кариера. Групата била возобновена во 1997 година, постигнале нов успех и во 1999 година по шести пат се искачиле на прво место на тол листата во Обединетото Кралство со песната „Maria“, точно 20 години по нивната прва песна на прво место во Велика Британија („Heart of Glass“).
Дискографија
Студиски албуми
Парамарибо
Парамарибо (Paramaribo, прекар „Парбо“) — главен и најголем град на Суринам, сместен на бреговите на истоимената река во округот Парамарибо. Парамарибо има население од околу четвртина милион луѓе, повеќе отколку половината население на државата. Историски стар дел на градот е светско културно наследство од 2002.
Сара Кадефорс
Сара Кадефорс (родена на 19 септември 1965 година) е шведска писателка и филмска режисерка.
Родена е во Гетеборг и порасната во Ландветер. Од 1989 до 1996 година била домаќин на голем број популарни радио и телевизиски програми. Нејзиниот прв роман Långlördag i city, објавен во 2001 година, добил награда од Нејзиниот втор роман Sandor Slash Ida, објавен истата година, бил награден со Августовата награда и станал најпродаваниот роман за млади на сите времиња. Кадефорс исто така има напишано голем број романи за возрасни, вклучувајќи го и Fågelbovägen 32.
Логичка дисјункција
Во математиката, логичка дисјункција (знак или) е логички оператор кој резултира во вистинитост доколку еден од операндите се вистинити.
Сергеј Собјанин
Сергеј Собјанин (руски: Серге́й Семёнович Собя́нин, роден на ) — руски политичар и моментален градоначалник на Москва од 21 октомври 2010 година. На таа позиција го наследил на долгогодишниот градоначалник Јуриј Лушков. Градскиот совет во кој доминира владејачката партија Единствена Русија, го потврдил изборот на Собјанин со 32 гласа за наспроти 2 против на местото на Јуриј Лужков кој беше градоначалник 18 години, но доби отказ од претседателот Дмитриј Медведев.
Остербек
Остербек е река во Хамбург, Германија.
Логичка дисјункција
Дефиниција
Кај логиката и математиката, дисјункција е „или-исказ“. На пример „Петре скија или Марко плива“ е дисјункција.
Треба да се забележи дека во секојдневниот јазик зборот „или“ понекогаш значи „било кое, но не двете“ (на пр. „Сакате чај или кафе?“). Кај логиката, ова се нарекува „исклучителна дисјункција“ или „исклучително или“ (ексили). При неговата формална употреба, „или“ им дава на двата дела од исказот (дисјунктите) да бидат вистинити („и/или“), затоа „или“ се нарекува уште и вклучителна дисункција.
За две компоненти A и B таблицата на вистинитост на функцијата е следнава.
Поопшто речено дисјункција е логичка формула која може да има еден или повеќе знаковни константи одвоено само со зборовите ИЛИ. Една единствена знаковна константа се смета за дегенерирана дисјункција.
Симбол
Следниве се сите дисјункции:
Соодветната на неа операција кај теоријата на множествата е унијата.
Асоцијативност и комутативност
За работа со повеќе од два елемента, или се применува на првите два елемента, а потоа резултатот на резултатот му се придава „или“ со секој нареден елемент:
Операторот илли е комутативен и затоа редот на операндите е неважен:
Битова операција
Дисјункцијата често се користи и кај битовата операција. Примери:
Треба да се спомне дека во информатиката операторот ИЛИ (OR) се користи за поставување на еден бит на 1 со проидавање на зборот „ИЛИ“ на битот со 1.
Унија
унија која се користи кај теоријата на множествата се дефинира по пат на логичка дисјункција: x ∈ А ∪ B ако и само ако (x ∈ A) ∨ (x ∈ B). Заради ова, логичката дисјункција ги садоволува многу од истите идентитети како пресекот кај теоријата на множествата, како асоцијативност, комутативност, дистрибутивност и Де Моргановите закони.
Црква (Србиново)
Црква или Брењево — археолошко наоѓалиште во гостиварското село Србиново. Претставува средновековна црква и некропола. Се наоѓа на околу 4 км северно од селото, каде се гледа грамада од кршен камен, а во непосредната близина и големи камени плочи од гробни конструкции со насоченост исток-запад.
Марција Кјелберг
Марциа Кјелберг е италијанска интернет личност, моден творец, и стопанственичка. Позната по своите видеа на нејзиниот сега веќе неактивен канал на Јутјуб, Марција се занимава и со пишување, модно творештво и бизнис. Таа е мажена за шведскиот јутјубер PewDiePie.
ФК Мокра Гора
ФК Мокра Гора е фудбалски клуб со седиште во Зубин Поток, Косово. Тие во моментов се натпреваруваат во Српската лига Запад, третото ниво на системот на националната лига.
Историја
Клубот учествувал во последните две сезони на Купот Србија и Црна Гора ( 2004–05 и 2005–06 ). Тие биле елиминирани во првиот круг во двете прилики, убедливо загубиле од Обилиќ (5–1) и ОФК Београд (3–0), соодветно. Клубот ги победил Борац Чачак на пенали во првото коло во Купот на Србија 2006-07 година. Тие последователно играле со Црвена звезда во Белград и за кратко загубиле со 2-1 од евентуалните победници на натпреварот.
Физичар
Физичар — научник кој се занимава со проблемите на физиката. Еден физичар може да проучува најразлични појави од една или повеќе нејзини гранки, во размери кои се движат од честичките помали од атомот, од кои е сочинета материјата (честична физика), па сè до поведението на вселената во целина (космологија).
Образование
Најголем дел од додипломското градиво на студиите по физика опфаќа откритија и сознанија од пред еден или повеќе векови. Такви се, на пример, Алхазеновата теорија за светлината (XI в.), Њутновите закони за движењето и Њутновиот закон за гравитацијата (XVII в.), Максвеловите равенки (XIX в.) или квантната механика (почеток на XX в.). Се изучуваат следниве предмети: хемија, класична физика, кинематика, астрономија и астрофизика, лабораториска работа, електрицитет и магнетизам, термодинамика, оптика, современа физика, квантна физика, јадрена физика, честична физика и физика на тврдите тела. Покрај ова, задолжително се изучуваат и повеќе математички предмети (интегрално сметање, диференцијално сметање, линеарна алгебра, комплексна анализа итн.), информатика и програмирање. Студентите учат научно истражување со помош од академскиот кадар на факултетот.
Додпиломците по физика најчесто работат во основното или средното образование. Оние кои работат на истражувања или во високото образование имаат магистратура или докторат, каде се специјализира во опитна или теоретска астрофизика, атомска физика, молекуларна физика, биофизика, хемиска физика, медицинска физика, физика на кондензираната материја, космологија, геофизика, гравитациска физика, наука за материјалите, јадрена физика, оптика,  честична физика или плазмена физика. За извесни научно-академски занимања е потребен и постдокторат.
Награди и почести
Најголемата почест што може да ја добие еден физичар е Нобеловата награда за физика која се доделува од 1901 г. до денес од страна на Кралската шведска академија на науките.
Во Македонија
Задачите вклучуваат:
а) истражување, унапредување и развивање на поими, теории и оперативни методи за работа од областа на физиката и астрономијата;
б) водење на експерименти, тестови, анализи за структурата и својството на материјата во цврста состојба и нивно однесување под дејство на температура, притисок, напрегање и други услови;
в) изведување на експерименти, тестови и анализи во области како што се механиката, термодинамиката, оптиката, акустиката, електрицитетот, магнетизмот, електрониката, јадрената физика и астрономијата;
г) обезбедување на точни мерења на физичките вредности кои се користат и применуваат во медицината;
д) развивање на резултати или инвестиции и експерименти и презентирање на заклучоците, главно со користење на математички техники и модели;
ф) унапредување и развивање на индустриска, медицинска, воена и друга практична примена на начела и техники од областа на физиката и астрономијата;
ѓ) надгледување, анализа и толкување на вселенските појави и унапредување на методи и техники за примена во области како што се поморството и истражувањето на вселената;
е) изработка на научни трудови и пишување на извештаи;
ж) извршување на сродни работи;
з) надзор на останатите соработници.
Занимања
Во оваа единечна група спаѓаат следните занимања (со соодветните номенклатурни шифри):
Шпичинци (Ружински реон)
Шпичинци (Шпичинці) е село во Украина, Ружински реон, Житомирска област.
NGC 1049
NGC 1049 — збиено ѕвездено јато во соѕвездието Печка, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 1049 се споменува и како ESO 356-SC3.
Откривање
Објектот е откриен на 19 октомври 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1049 е од видот GCL. Видливиот сјај со голо око изнесува 12,6 m. NGC 1049 има само една позната привидна димензија, која изнесува 1,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 39 м 48,1 с, а неговата деклинација, односно висината на лакот на тој агол, - 34° 15' 30".
Други поделби
Проучување на NGC 1049 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 354; додека во Каталогот на основни ѕвезди (GSC) е групиран под бројот 7014.
Вида Огњеновиќ
Вида Огњеновиќ, српски драматург, раскажувач и романописател, работела како дипломатски претставник на својата земја. Автор е на престижни ТВ новели и драмски извеби.
Животопис
Родена е во Дубочке (Бањани) во близина на Никшиќ 14 август 1941. година. Детството и младоста ги поминала и образованието го стекнала во Србија. Основното училиште го завршила во Врбас, а гимназија во Сремски Карловци. Дипломирала на Катедра за општа књижевност на Филолошки факултет во Белград во 1963. и на Одсек за режија на белградската Академије за театар, филм и телевизију 1965. Постдипломските студии ги започна во Париз на Сорбона, а магистерски труд од теорија и пракса го бранеше Универзитет во Минесота, САД 1972. година.
Од 1974. до 1979. работела како асистент на ФДУ во Белград. За директор на Драмата на Народниот театар во Белград била избрана 1977. година, а по истек на четвиригодишњен мандат, останала со ангажман како редител. Како професор по занимање таа предавала на универзитети во Лос Анѓелесна (УСЛА), Чикаго (УИЦ) од 1981-1982, а во рамки на предавачки турнеи, во неколку периоди боравела, како гост преведувач, на речи си сите универзитетеи во САД (1985, 1991, 1997 и 1999). Редовен е професор на Академија на уметности во Нови Сад. Њејзиниот редителски опус чинат речиси стотинак театарски претстави, но и голем број телевизијски и радио режии, голем дел од нив се работени по нејзините текстови. Автор е на голем број драми, кои биле поставени во театрите и имале голем број изведби, а објавени се во ралични изданија. Како редител таа гостувала во многу театри на територија на поранешна Југославија (Црна Гора, Словенија, Хрватска), а работела и надвор од земјата.
Автор е на четри книги проза: збирка раскази „Отровното млеко на глуварче“ (Отровно млеко маслачка), (Просвета, Београд, 1994.) и „Стариот сат“ (Стари сат) (Просвета, Београд, 1996.), „Најубавите раскази на Вида Огњеновиќ“ (Најлепше приче Виде Огњеновић) (Просвета, Београд, 2001.), роман Куќа на мртвите мириси“ (Кућа мртвих мириса) (Просвета, Београд, 1995.) и седум книги на драма: „Меланхолични драми“ (Меланхоличне драме) (СКЗ, Београд, 1991.), „Девојки со модра коса“ (Девојка модре косе) (Арс драматика, Београд, 1994.), „Тажни комедии“ (Сетне комедије) (СКЗ, Београд, 1994.), Милева Ајнштајн, како и сабран драми во три книги „Драми“ (Драме) I, II, III (Стубови културе, 2000., 2001., 2002.). Романот „Куќа на мртвите мириси“ е преведена на македонски, превод на Гордана Јовиќ-Стојковска и Фросина Стојковска во издание на (ИЦ Три, Скопје, 1998)
Вида Огњеновиќ е претседател на Српскиот ПЕН-а, а од септември 2012. почасен потпретседател на Меѓународен ПЕН конгрес.
Жер
Жер (на окситански изговор: Џерс) е департман во регионот Окситанија во југозападна Франција. Наречен по реката Жер, нејзините жители се нарекуваат Жерсовец (Gersois; Жерсоа) и Жерсовка (Gersoises; Жерсоазе). Во 2016 година, имал население од 190.664.
Историја
Во средниот век, Господарството на Л'Ил-Журде било во близина.
Жер е едно од првичните 83 департмани создадени за време на Француската револуција на 4 март 1790 година. Создаден е од делови од поранешните провинции Гујен и Гаскоња. Опкружена е со департманите Горни Пиринеи, Горна Гарона, Тарн и Гарона, Лот и Гарона, Ланд и Атлантски Пиринеи. Во 1808 година го изгубил Лавит од североисточниот крај на новосоздадениот департмант Тарн и Гарона.
Култура
Културата е претежно земјоделска, со голем акцент на локалните гастрономски специјалитети како што се:
Исто така, некои истакнати култивирани култури се пченка, колза, сончогледи и жито.
Гаскоњскиот јазик е окситански дијалект, но не се зборува широко. Департманот се одликува со заспани бастидни (утврдени) села и поврзани ридови со Пиринеите видливи на југ. Александар Дима Постариот, создаде познатиот Жерсовец Д'Артањан, четвртиот мускетар на Трите мускетари. Музеј за Д’Артањан е основан во жерсовското село, Лупија.
Демографија
Сместен во Југозападна Франција, Жер честопати се нарекува меѓу најмалку густо населените или повеќето рурални области во цела Западна Европа. Список на 10 најважни градови во одделот:
Клима
Годишниот дожд варира од повеќе од 900 мм на југозападот на департманот, на помалку од 700 мм на североисток (Ош, Кондом, Лектур).
Зимите варираат, само со повремени температури на замрзнување, но климата останува блага и сушна. Количината на сонце е околу 1950 часа/години.
Лета се топли и суви. Ош е, заедно со Тулуза, Ним, Карпентрас, Ајачо, Марсеј, Тулон и Перпињан, еден од најжешките градови во Франција.
Туризам
Според последните податоци, туризмот претставува годишно:
Тупело
Тупело (англиски: Tupelo) - град во американската сојузна држава Мисисипи.
Нашата постхумана иднина
Нашата постхумана иднина (англиски: Our Posthuman Future) e книга на Френсис Фукујама објавена во 2002 година. Во неа, Фукујама дискутира за потенцијална закана за либералната демократија од употребата на нови биотехнологии.
Дискографија на Лејди Гага
Дискографијата на Лејди Гага, американска поп пејачка се состои од 2 студиски албуми, 2 компилациски албуми 3 EP албуми, дванаесет синглови, шест промоционални синглови, еден видео албум и тринаесет музички видеа. Од август 2010, има продадено повеќе од 51 милиони синглови и 15 милиони албуми ширум светот.
Северница
Северница (Алфа Мала Мечка; α UMi / α Ursae Minoris / Алфа Мала Мечка), позната е и како ѕвезда водилка, е најсјајната ѕвезда во соѕвездието Мала Мечка. Сместена е многу блиску до северниот небесен пол, и во моментов е поларна ѕвезда.
Северница е оддалечена околу 430 светлосни години од Земјата. Класифицирана е како α UMi A, F7 светлосен џин (II) или суперџин (Ib). Двете помали пратилки се: α UMi B, F3V ѕвезда која орбитира на растојание од 2400 ае, и α UMi Ab, ѕвезда џуџе која е многу блиску со полупречник на орбитата од 18,5 AU. Најновите истражувања покажуваат дека Северница може да е дел од отворена група ѕвезди од типот A и F.
Иштван Пизонт
Иштван Писонт (роден на 16 мај 1970 година) бил унгарски поранешен репрезентативен фудбалер и менаџер. Тој е селектор на унгарската репрезентација до 17 години. Тој бил актуелен менаџер на ФК Будимпешта Хонвед.
Кариера
Својата професионална кариера Писонт ја започнал во Унгарската лига во Будимпешта Хонвед ФК. По неколку години поминати со тимот од Будимпешта, тој решил да се пресели во Белгиската лига каде што потпишал за Р. Шарлроа СЦ во сезоната 1994-1995. Откако поминал една сезона во Белгија, тој се преселил во Израел каде играл за Беитар Ерусалим ФК во сезоната 1995-1996.
Во сезоната 1995-1996, Писонт решил да се приклучи на израелскиот тим Беитар Ерусалим каде што постигнал 6 гола во првата сезона. Во сезоната 1996–97, тој постигнал 5 гола за Беитар Ерусалим и во сезоната 1997–98, го подобрил својот учинок постигнувајќи 15 гола.
За сезоната 1998-1999 му било понудено место во тимот на Ајнтрахт Франкфурт.
Сепак, по само една година, тој се вратил во Израел каде овој пат играл за Хапоел Тел Авив од сезоната 1999–2000 до сезоната 2001–02. Во 2002 година, Писонт бил ѕвезда на тимот на Хапоел Тел Авив кој бил првиот израелски тим што стигнал до четвртфиналето на Купот на УЕФА.
Во 2003 година, тој ја напуштил Бнеи Јехуда за да се приклучи на МТК Унгарија ФК на слободен трансфер за една година.
Неговиот последен натпревар бил на 21 април 2004 година против ДВСЦ.
Меѓународна кариера
Писонт одиграл 31 натпревар за Унгарија помеѓу 1991 и 1999 година и постигнал еден гол, против Азербејџан во 1998 година.
Менаџерска кариера
На 19 март 2020 година тој бил назначен за привремен менаџер на ФК Будимпешта Хонвед до крајот на сезоната. Тој го заменил Џузепе Санино, го освои Маѓар Купа (Куп на Унгарија). Повторно бил назначен за привремен менаџер на крајот на истата година за девет натпревари и останал да работи за клубот по завршувањето на неговиот втор период како менаџер на првиот тим.
Играч
Хонвед
Беитар Ерусалим
Хапоел Тел Авив
Археологија на животната средина
Археологија на животната средина е наука која почнала да се развива кон средината на XX век и денес се има осамостоено како посебна дисциплина која има свои принципи, методи и техники.
Познато е дека археологијата е наука за мртвите работи. Но покрај тоа постојат и голем број на придружни елементи кои на изглед се чинат дека не се дел од „вистинската археологија“. Понекогаш тие демонстрираат значаен придонес да разбереме каков бил животот на луѓето во минатото. Многу од овие т.н. неартефакти им припаѓаат на почвата, фосилите од растенијата и остатоците од животните.
На прашањето што е тоа „археологија на животната средина“ може да се одговори многу поедноставено. Тоа е студија за проучување на интеракцијата помеѓу растенијата и животните помеѓу себе, како и со сите останати неживи елементи од природното опкружување. Дефинирано поинаку како екологија, или во поширок смисол на зборот тоа претставува наука за екологијата, но на древните човечки групи.
Археологијата на животната средина вклучува повеќе под-дисциплини кои ја документираат и толкуваат оваа врска, како: палеоботаника, геоморфологија, палинологија, геофизика, пејсажна археологија, човечка биологија и човечка екологија.
Ахи
Ахи ― муслимански рицар, припадник на муслиманско мистичко братство, еден вид муслиманско ритертство, кое се појавило уште од почетокот на 13 век во Мала Азија. На крајот од истото столетие ахиите станале значаен политички фактор во градовите. Во раниот период на турската држава ахилакот подразбирал здружение на занаетчиите (еснаф).
Алфред Адлер
Алфред Адлер (7 февруари 1870 – 28 мај 1937) австриски лекар кој дал голем придонес во развојот на психологијата преку неговиот теориски систем наречен поединечна психологија.
Адлер е роден во Виена како трето дете, втор син, во семејство на татко Евреин – трговец со жито и неговата жена. Како дете Адлер развил рахитис што го попречувало да прооди сè до неговата четврта година. На петгодишна возраст се разболел од пневмонија и за влакно и избегал на смртта. На оваа возраст веќе кажувал дека сака да биде лекар.
Адлер бил просечен ученик и многу повеќе сакал да игра отколку да седи во училишната клупа. Бил доста дружељубив, популарен и палав и бил познат по напорите што ги вложувал, постојано да го надминува својот постар брат.
Лекарската диплома ја стекнал на виенскиот универзитет во 1895 година. Во текот на студиите се приклучил кон група студенти-социјалисти каде што се запознал со неговата идна сопруга Раиса Тимофејевна Епстајн. Таа била интелектуалка и општествена активистка, дојдена од Русија да студира во Виена. Стапиле во брак во 1897 година и имале четири деца од кои две, подоцна, станале психијатри.
Потоа се насочува кон психијатријата и во 1907 година бил поканет да се приклучи на Фројдовата дискусиона група. По пишувањето на некои трудови за инфериорноста на органите кои доста се совпаѓале со Фројдовите сфаќања, прво напишал труд во врска со инстинктот за агресија со кој Фројд не се согласувал, а потоа труд за чувствата на инфериорност кај децата во кој укажува дека Фројдовите поими за сексуалноста треба да се сфатат повеќе метафорички отколку буквално.
Иако Фројд го назначил Адлер за претседател на виенското аналитичко здружение и соуредник на билтенот на истото, Алфред не престанал со критиките. Била одржана дебата помеѓу Адлеровите и Фројдовите приврзаници која резултирала со напуштање на здружението од страна на Адлер и девет негови истомисленици кои во 1911 година го формираат Здружението за Слободна Психоанализа. Следната година тоа прераснува во Здружение за Поединечна Психологија.
Во текот на Првата светска војна, Адлер служел како лекар во австриската војска, прво, на рускиот фронт, а подоцна во детска болница. Непосредно имал прилика да ги види ужасите од војната, па неговите размисли особено го насочил кон поимот - социјален интерес. Сметал дека човештвото ќе треба да го промени колосекот ако сака да преживее.
Негови најпознати дела се: “The Theory and Practice of Individual Psychology” (1918) и “Pattern of Life” (1930).
NGC 2970
NGC 2970 — елиптична галаксија во соѕвездието Лав, заведена во Новиот општ каталог на длабоконебесни тела.
Откривање
Објектот е откриен на 6 март 1828 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2970 е од видот E1. Видливиот сјај со голо око изнесува 13,6 m, а оној во рамките на интервалот од минималната до максималната честота 14,4 m, додека површинскиот сјај изнесува 12,4 m/лм2. NGC 2970 има привидни димензии од 0,4' х 0,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 43 м 31 с, а неговата деклинација, односно висината на лакот на тој агол, + 31° 58' 39". Положбениот агол на објектот е во износ од 54°.
Други поделби
Проучување на NGC 2970 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 27827. Во рамките на атласот на длабокото небо, Уранометрија 2000.00, објектот припаѓа на групата означена со бројот 104; додека во Каталогот на основни ѕвезди (GSC) е групиран под бројот 2501. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 466.
Филип Атанасов
Филип Атанасов (, Костурско, Егејскиот дел на Македонија - ) ― лекар, припадник на федералистичкото крило на ВМРО.
Животопис
Истата 1924 година, бил принуден да емигрира во Виена, каде што се вклучил во основањето на ВМРО (Обединета). Припаѓал на националнофедералистичката струја на оваа организација. За време на Втората светска војна се вратил во Софија, каде што заедно со Павел Шатев работеле за советската разузнавачка служба. По војната емигрирал во Советскиот Сојуз (денешна Русија).
Босанска Крупа
Босанска Крупа — град и седиште на истоимената општина во западна Босна и Херцеговина, односно во ентитетот Федерација Босна и Херцеговина, сместена во долината на реките Уна и Крушница. Според прелиминарни податоци на попис на населението во 2013 година, во Босанска Крупа се попишани 29.659 лица.
Географија
Најголемиот дел на градот се развил на нискиот дел помеѓу ридовите Хума и Стар Град на надморска висина од 176 m во проширениот дел на реката Уна.
Историја
Средновековна Крупа бил град во Хрватското кралство, а со османскиот поход на Виена го освојува Кара Мустафа Паша Соколовиќ. Последниот хрватски капетан бил војводата Петар Бакиќ, кој се удавил на вливот на Крушница во Уна. Додека се водела тешка битка на левиот брег на реката Уна, на местото на денешната железничка станица, се наоѓала австриска војска составена претежно од Хрвати, под команда на Германецот Ауерсберг кој не сакал да помогне на опколените Крупљани. Една група од осумдесет Хрвати се обидела да помогне, но османлиските војници ги спречија во намерата да го сторат тоа.
Русино (Сушица)
Русино — археолошко наоѓалиште во гостиварското село Сушица. Претставува средновековна црква инекропола. Се наоѓа на синорот на атарите на селата Сушица и Симница, покрај патот Гостивар-Церово, каде на голема зарамнета површина се гледаат грамади од градежен камен, а во непосредната близина на изворот и камени плочи од гробни конструкции со насоченост исток-запад.
Долјани
Долјани (Κουμαριά, Кумарја; до 1926 година Δόλιανη, Долјани, Doliani) — село во Берско, Егејска Македонија, дел од денешната Општина Бер, во Централна Македонија, Грција.
Историја
Иако селото има македонско име, неговите жители Македонци настрадале во времето на Негушкото востание од 1822 година. Подоцна, селото било обновено од Власи сточари дојдени од Епир.
Население
К’нчов го споменува како влашко село со 500 жители и како такво во 1913 година е евидентирано со 672 жители, а во 1920 година со 473 жители. По 1923 година грчките власти тука населиле и 37 бегалски семејства со вкупно 130 жители, поради што тоа станало мешана населба, која во меѓувреме поголемиот дел од влашките семејства ја напуштиле. Како мешана населба во 1928 година Долјани е евидентирано со 280 жители, во 1940 година со 595 жители, во 1951 година како последица на Втората светска војна и Граѓанската војна во Грција е забележано со 276 жители, во 1961 година со 237, во 1971 година со 118, во 1981 година со 156, а во 1991 година со 252 жители.
Според пописот во 2001 година, селото имало 170 жители. Според последниот попис во Грција од 2011 година, селото имало 243 жители.
Самоуправа и политика
Селото припаѓа на општинската единица Бер со седиште во истоимениот град, која припаѓа на поголемата општина Бер, во округот Иматија. Воедно, селото е дел од општинскиот оддел Долјани, во кој покрај Долјани се наоѓа и селото Ксироливадо.
Кнез (влашки водач)
Кнез или кенез (kenéz; kenezius; cnez) ― кнез и наследниот водач на влашките (или романските) заедници, пред се во средновековното Кралство Унгарија.
Торборг Рапе
Рагнилд Торборг Рапе (4 октомври 1832 – 18 септември 1902) - шведски педагог и бароница. Заедно со Емануела Карлбек, таа се смета за пионер во образованието на студенти со интелектуална попреченост во Шведска.
Живот
Торборг Рапе е ќерка на благородниот дворјанин Фредрик Рапе и Шарлот Даниелсон и била роднина на Еми Рапе, пионер на медицинското образование во Шведска. Таа била порасната во палатата на нејзините родители и се омажила за нејзиниот братучед барон Карл Август Рапе (1828–77) во 1854 година. До 1868 година живеела на палатата на нејзиниот сопруг, но по големиот глад од 1867-69 година, нејзиниот сопруг бил уништен и морал да го продаде неговиот имот и да работи како државен службеник. Откако останала вдовица во 1877 година, се преселила во Стокхолм.
Од 1878 до 1891, таа била директор на училиштето за деца со интелектуална попреченост во Стокхолм, а од 1891 до нејзината смрт менаџер во домот за жени со интелектуална попреченост.
Таа била автор на првата шведска книга за образование на деца со интелектуална попреченост, која станала влијателна и долго време се користела во Шведска.
Во 1893 година, таа била исто така шведска претставничка на женскиот конгрес во Чикаго.
Хозе Антонио Рејес
Хозе Антонио Рејес Калдерон (1 септември 1983 - 1 јуни 2019 година) беше шпански професионален фудбалер кој играше главно како лево крило, а исто така и како напаѓач.